**ამბროლაურის მუნიციპალიტეტის მეორ მოწვევის საკრებულოს**

**სამოცდამეექვსე მორიგი სხდომის**

**ო ქ მ ი №10**

*ქ. ამბროლაური, ბრატისლავა რაჭის ქ. N11 24 აპრილი 2024 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეხუთე მოწვევის მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 27 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის სტრუქტურული ერთეულის ხელმძღვანელები: გიორგი გოძიაშვილი და ბეჟან დარახველიძე. ასევე სხდომას ესწრებოდა გაზეთის ,,ამბროლაურის მოამბე“ რედაქტორი - დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს დაადასტურა ქვორუმი და საკრებულოს დასამტკიცებლად წარუდგინა ბიუროს მიერ შემუშავებული საკრებულოს მორიგი სხდომის

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის ანგარიში 2024 წლის პირველ კვარტალში გაწეული საქმიანობის შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელი*

1. ამბროლაურის მუნიციპალიტეტის 2024 წლის ბიუჯეტის პირველი კვარტლის შესრულების შესახებ

*მომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის - საფინანსო საბიუჯეტო სამსხურის ხელმძღვანელი*

1. სხვადასხვა

კენჭისყრის შედეგად მომხრე:27; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - ეკონომიკისა და ქონების მართვის სამსახურის ხელმძღვანელის გიორგი გოძიაშვილის ანგარიში 2024 წლის პირველ კვარტალში გაწეული საქმიანობის შესახებ

*ანგარიში თან ერთვის*

გიორგი გოძიაშვილი მიესალმა და წარუდგინა ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის 2024 წლის პირველ კვარტალში გაწეული საქმიანობის შესახებ ანგარიში. მან აღნიშნა, რომ სამსახური ახორციელებს ორი მიმართულებით მუშაობას: ეკონომიკური და მოსაკრებლის ამოღების მიმართულებით. ყურადღება გაამახვილა მოსაკრებლის საკითხებზე, კერძოდ: 2018 წლის 31 იანვრის N14 დადგენილების, „ამბროლაურის მუნიციპალიტეტის ტერიტორიაზე დასუფთავების მოსაკრებლის ოდენობის განსაზღვრისა და გადახდის ინსტრუქციის დამტკიცების შესახებ“ საფუძველზე, განისაზღვრა ფიზიკურ და იურიდიულ პირებზე დასუფთავების მოსაკრებლის ოდენობა. სამსახურის მიერ გაგზავნილ იქნა შესაბამისი წერილები, როგორც ქალაქის, ასევე ადმინისტრაციულ - ტერიტორიულ ერთეულებში გაფორმდა შესაბამისი ხელშეკრულებები, რამაც მნიშვნელოვნად გააუმჯობესა არსებული მდგომარეობა და 2024 წლის 1 იანვრიდან 01 აპრილამდე ჩათვლით დასუფთავების მოსაკრებლიდან შემოსულია 13495.86 ლარი. მან ისაუბრა მიმდინარე წლის იანვრიდან როგორც იურიდიული, ისე ფიზიკური პირების UCC სერვისთან სს „გაერთაინებულ კლირინგ ცენტრთან“ დარეგისტრირების საკითხზე (რაც ნიშნავს დასუფთავების მოსაკრებლის გადახდებს ნებისმიერი საგადასახადო არხის მეშვეობით, კერძოდ: მობაილ ბანკი/ინტერნეტ ბანკი, სწრაფი ჩარიცხვის აპარატი, მობილური აპლიკაცია), დასრულდა ხელშეკრულების გაფორმება სს „გაერთიანებულ კლირინგ ცენტრთან“. ეს სისტემა მნიშვნელოვნად გააუმჯობესებს გადახდებს, შემოსავლები იზრდება, გასულ წელს 30000 ლარი იყო გეგმა, 6000 ლარამდე გაიზარდა ეს გეგმა, რადგან 53000 ლარამდე იყო შემოსავალი, პირველი კვარტალი რთული პერიოდია შემოსავლების შემოსვლის მხრივ, მეორე კვარტალში გაცილებით გაუმჯობესდება და დაბალანსდება, სამსახურმა დასუფთავების მოსაკრებლის გამხდელთა ბაზებთან დაკავშირებით სამუშაოები განახორციელა, გადაიხედა და აბონენტთა რაოდენობა 60000-მდე გაიზარდა, ყოველდღიურ რეჟიმში მიმდინარეობს ბაზების განახლება, რაც შემოსავლებზე აისახება. მან საკრებულოს წარუდგინა ასევე შემდეგი სახის მოსაკრებლიდან მიღებული პირველი კვარტლის შემოსავლები: მოსაკრებელი მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) ნებართვაზე, 2024 წლის I კვარტლის მდგომარეობით შემოსულია 28041.50 ლარი, მოსაკრებელი ბუნებრივი რესურსებით სარგებლობისათვის 41174.95 ლარი, მოსაკრებელი ტყის ფონის მერქნული რესურსებით სარგებლობისათვის - 16937.24 ლარი, წყლით რესურსებით სარგებლისათვის -40.71 ლარი, მოსაკრებელი გარემოდან გადამფრენი ფრინველების ამოღებაზე - 90.00 ლარი, სხვა არა კლასიფიცირებული ბუნებრივი რესურსებით სარგებლობისათვის შემოსულია - 9163.83 ლარი, მოსაკრებელი წიაღით სარგებლობისათვის - 4943.17 ლ.

გიორგი გოძიაშვილმა ისაუბრა სამსახურის ქონების მართვის განყოფილების მიერ ინიცირებულ 2024 წლის 13 თებერვალს, მუნიციპალიტეტის საკრებულოს მიერ მიღებულ N16 და N17 განკარგულებებზე, რომლითაც დამტკიცდა საპრივატიზებო გეგმა და ნუსხა, რომელშიც აისახა 10 ერთეული უძრავ-მოძრავი ქონება, შესაბამისად გამოცხადებული იყო ელექტრონული აუქციონი 12 ლოტად, გამოვლინდა გამარჯვებული 8 ლოტზე, გაფორმდა შესაბამისი ოქმი და ხელშეკრულება, გაიცა საკუთრების დამადასტურებელი მოწმობები, ასევე გამოცხადდა 2 ელექტრონული აუქციონი სასყიდლიანი იჯარით გაცემის შესახებ „ამბროლაურის მუნიციპალიტეტის დასახლებათა ტერიტორიების გამოყენებისა და მუნიციპალური ქონების განკარგვის მიზანშეწონილობის მუდმივმოქმედი სამუშაო ჯგუფი“-ს გადაწყვეტილების და მუნიციპალიტეტის მერის შესაბამისი ბრძანების საფუძველზე.

გიორგი გოძიაშვილმა ისაუბრა სამსახურის განყოფილების ერთ-ერთი ფუნქციის, ფიზიკური პირისათვის სტატუსის მინიჭების, შეწყვეტის, შეჩერების და აღდგენის საკითხების თაობაზე, მიმდინარე წელს - 2024 წლის I კვარტალში სტატუსის მიღების მიზნით ამბროლაურის მუნიციპალიტეტის მერიას მომართა 67-მა მოქალაქემ. სტატუსი მიენიჭა 37 მაძიებელს, დანარჩენი განხილვის ეტაპზეა. სტატუსის აღდგენის მიზნით მოგვმართა 8 მოქალაქემ, მათი საკითხი გადაწყდა დადებითად. საანგარიშო პერიოდში ჩატარდა ,,მაღალმთიან დასახლებაში მუდმივად მცხოვრები პირის სტატუსის მინიჭების და შეწყვეტის საკითხის განმხილველი საბჭოს“ 4 შეკრება (სხდომა), სტატუსი შეუწყდა 67 ფიზიკურ პირს და შეუჩერდა 17 მოქალაქეს.

საანგარიშო პერიოდში სამსახურმა მაღალმთიან დასახლებაში მუდმივად მცხოვრები პირის სტატუსის საკითხებში, მოამზადა შესაბამისი ადმინისტრაციული სამართლებრივი აქტების პროექტები. საანგარიშო პერიოდის ბოლოს სამსახურის მიერ დაიწყო მონიტორინგის პროცესი. ასევე მომზადდა 269 ცნობა სტატუსის ფლობის შესახებ. სულ ამბროლაურის მუნიციპალიტეტში სტატუსს ფლობს 8394 მოქალაქე, რაც გასული წლის საანგარიშო პერიოდთან შედარებით 0.03 %-ით მეტია.

ბოლოს გიორგი გოძიაშვილმა აღნიშნა, რომ სამსახურის თანამშრომლები ჩართულია არიან საგრანტო კონკურსებში, გაეროს განვითარების ფონდ UNDP-ის, იაპონიის საელჩოს და სხვა დონორი ორგანიზაციების მიერ გამოცხადებულ საგრანტო კონკურსებში, ამ ეტაპზე წარდგენილია ერთი პროექტი, პირველი ეტაპი გადალახულია და 5000 ევრო მოვიპოვეთ, მეორე ეტაპზე გადავედით, პროექტი მოიცავს ინფრასტრუქტურის მოწყობას კულტურის მიმართულებით, მეორე ეტაპზე გადასვლის 50000 ევროს მოვიპოვებთ.

მაკა გოცირიძემ დასვა შეკითხვა რისი გაკეთება იგეგმება ამ საგრანტო კონკურსით?

ასლან საგანელიძემ განმარტა, რომ იდეაა ერთი ხოტევის სკოლის, მეორე ამბროლაურის მთავარი ბიბლიოთეკის და მესამე მუნიციპალიტეტის მიერ გამოსყიდული კინო-თეატრის შენობის რეაბილიტაცია, რომელზეც უნდა შევჯერდეთ.

მაკა გოცირიძემ დასვა შეკითხვა სტატუსის შეწყვეტა მხოლოდ გარდაცვალებით ხდება თუ სხვა გარემოებით?

სოსო ჭელიძემ დასვა შეკითხვა შეჩერება როგორ ხდება?

გიორგი გოძიაშვილმა განმარტა, წელიწადში მოწმდება მოსახლეობის 20-30%-ი, მონიტორინგის საფუძველზე ხდება შეწყვეტა გარდაცვალების გამო, შეჩერება კი სტუდენტებზე.

ელევნორა ბედენაშვილმა აღნიშნა, რომ არის რძალი, ცხოვრობს წლებია ამბროლაურში, შეიტანა განცხადება და როდის მიენიჭება სტატუსი?

გიორგი გოძიაშვილმა განმარტა, საბჭო სხდომა იმართება ორ კვირაში ერთხელ და განცხადებების განხილვა და გადაწყვეტილების მიღებაც ეტაპობრივად ხდება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის 2024 წლის პირველ კვარტალში გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის 2024 წლის პირველ კვარტალში გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის - საფინანსო სამსახურის ხელმძღვანელის ბეჟან კობახიძის მოხსენება ამბროლაურის მუნიციპალიტეტის 2024 წლის ბიუჯეტის პირველი კვარტლის შესრულების შესახებ

*ანგარიში თან ერთვის*

ბეჟან კობახიძე მიესალმა საკრებულოს წევრებს და წარუდგინა ამბროლაურის მუნიციპალიტეტის 2024 წლის ბიუჯეტის პირველი კვარტლის შესრულების ანგარიში. ბიუჯეტის შესრულების მიმოხილვა კანონმდებლობის შესაბამისად წარმოდგენილია ვადების დაცვით, განხილული იყო კომისიის სხდომებზე. ძირითადად ყურადღება გაამახვილა პირველ კვარტალში დასუფთავების მოსაკრებლის შემოსავალზე, მისი ამოღება ხდება ტექსტური შეტყობინების საშუალებით, რამაც გააიოლა მოსაკრებლის როგორც ამოღება, ისე ადმინისტრირება, აღრიცხვა, აღნუსხვა ბაზების, ამ მიმართულებით პირველ კვარტალში შემოსულია 15000 ლარი, რაც სამჯერ მეტია წინა წელთან შედარებით, ეს კარგი ფაქტია შემოსავლების კუთხით, ასევე მნიშვნელოვნად გაზრდილია პირველ კვარტალში მშენებლობის ნებართვებიდან მისაღები შემოსავლები, შეიცვალა მოსაკრებლის ოდენობა, მოხდა დიფერენცირება, ამ გარემოებიდან გამომდინარე ეს მოსაკრებელი გაზრდილი და პირველ კვარტალში შეადგინა 28000 ლარი, წინა წლებში მაქსიმალურად შემოდიოდა 50000 ლარი, რომელიც ძირითადად გაზსადენის მილების მოწყობის სამუშაოებიდან არის დიდი წილი, დაახლოებით 80%-ია, გაზრდილია პრივატიზებიდან მიღებული შემოსავალი, რაც შაორის მიმდებარედ მიწის ნაკვეთის განკარგვით შემოვიდა, პირველ კვარტალში ამ შემოსავალმა შეადგინა 1300000 ლარი, რაც სხვადასხვა პროექტებისთვის მიიმართა, ძირითადი თანხა კი კინო-თეატრის გამოსყიდვას მოხმარდა.

ბეჟან კობახიძემ საკრებულოს წარუდგინა ხარჯვითი ნაწილის შესრულების მაჩვენებელი, ერთ-ერთი შეფერხება მოხდა ინფრასტრუქტურული მიმართულებით, რაც ორი გარემოებით არის განპირობებული, ერთი გარემოებაა საჯარიმო სანქციების გამო, რომელიც დროში აბრკოლებს მიღება-ჩაბარების პროცესებს, ძირითადად იყო ადმინისტრაციული შენობის ვადა გადაცილების სამუშაოებით, მეორე ფაქტორია მშენებლებს არ მიაქვთ საავანსო თანხები, ხელშეკრულების საფუძველზე 20-30% უნდა იყოს ასახული საავანსო თანხები, საბანკო გარანტიის საფუძველზე საჭიროებისამებრ უნდა გამოიყენონ მეწარმეებმა, თუმცა ამ მიმართულებით თანხები არ გადის, გეგმაში უნდა იყოს ასახული, რომ მოთხოვნის შესაბამისად გაიცეს ეს თანხები, შესაბამისად ჩანს შეუსრულებლობა. ასვე ჯანდაცვის მიმართულებით ძირითადი თანხები პირველ და მეორე კვარტალშია გათვლილი, ასევე დახმარები, რომელსაც წინასწარ ვერ გათვლი, ვის რამდენი ოპერაცია დასჭირდება ვერ განვსაზღვრავთ, ამიტომ თანხები პირველ და მეორე კვარტალშია გაწერილი რომ ბენეფიციარებს დაბრკოლება არ შეექმნათ. ეს მაჩვენებელები მცირედით გავლენას ახდენს ხარჯების შესრულების დაბალ მაჩვენებელზე, დანარჩენი მაჩვენებლების შესრულება კი გეგმა ზომიერადაა.

ასლან საგანელიძემ დასვა შეკითხვა ამბროლაურში, გურგენიძის ქუჩაზე, საცხოვრებელი კორპუსის მშენებლობა, რომ იგეგმება მშენებლობის ნებართვის მოსაკრებელი განესაზღვრა?

ბეჟან კობახიძემ განმარტა, რომ იმ შენობის ნებართვის მოსაკრებელია ასახული და ასევე კიდევ სხვა რამდენიმე შენობის ნებართვის მოსაკრებელია.

ასლან საგანელიძემ ასევე ყურადღება გაამახვილა შაორის ტერიტორიაზე, პირობით განკარგულ მიწის ნაკვეთზე, მიმდინარე მშენებლობის საკითხზე და დასვა შეკითხვა მოხდა მშენებლობის ნებართვის გაცემა და პირობის შესაბამისად ხდება მშენებლობა? ხომ არ ირღვევა პირობა?

ბეჟან დარახველიძემ დასვა შეკითხვა რომ განიკარგა ქონება პირობა ხომ აქვს ჩადებული? სრულდება თუ არა?

ზაალ მეტრეველმა განმარტა თუ მშენებლობა არ გაცდა ზღვრულ კვადრატულ ოდენობას არ ეკისრება მშენებლობის ნებართვის მოსაკრებელი.

საკრებულოს წევრებმა იმსჯელეს აღნიშნულ საკითხზე.

ასლან საგანელიძემ დააზუსტა, დაახლოებით ორი წლის წინა შაორის მიმდებარედ განიკარგა დაახლოებით 2 ჰექტარი, ორი წლის ვადაში უნდა წარმოედგინა პროექტი და დაეწყოთ მშენებლობა, წელს დგას ამ პირობის შესრულების ვადა, რა ხდება ამ მიმართულებით? ამ ტერიტორიის განაშენიანებაზე მისახვედრია რამდენი თანხა შემოვა, ეს სამუშაო თემაა. სასტუმროს კომპლექსი უნდა განაშენიანდეს ორ ჰექტარზე, დასადგენია რამდენი კვადრატული იქნება შენობა და შესაბამისად რამდენით განისაზღვრება მშენებლობის ნებართვის მოსაკრებელი, ერთი სასტუმროდან შემოვიდა 28000 ლარი, ესეც მნიშვნელოვანი თანხა იქნება.

სოსო ჭელიძემ დასვა შეკითხვა საავადმყოფოს ყოფილი შენობის განკარგვით განსაზღვრული პირობების ვადა გადის, გადაწეული ვადაც გადის და რა მდგომარეობაა?

ბეჟან კობახიძემ აღნიშნა, რომ საკითხები საინტერესოა, ჩასანიშნია და გასათვალისწინებელი.

მაკა გოცირიძემ დასვა შეკითხვა დიდი ფართობის ნაკვეთზე როდესაც შენდება სამი 60-60კვ.მ ფართობის შენობები უნდა გადაიხდის მშენებლობის ნებართვის მოსაკრებელი?

ამირან ლომთაძემ დასვა შეკითხვა თუ რატომ არ ხდება საავანსო თანხების გატანა, ეს ტექნიკური შეფერხებით ხდება?

ბეჟან კობახიძემ განმარტა, რომ ერთი გარემოება რომ მრავალწლიანი ტენდერებია და ამის გამო ორი წლის საგარანტიო უნდა გაიწეროს, გადასახადს გადახდა უწევს და ამიტომ არ უნდათ გატანა, შუალედური თანხების გატანაც კი არ უნდათ.

ზაალ მეტრეველმა აღნიშნა, რომ ძირითადად დიდი ორგანიზაციები მონაწილეობენ ტენდერებში, რომლებსაც ეს მცირე საგარანტიო თანხა არ უნდათ, მათთან საუბრისას ურჩევნიათ ბოლოს მიიღონ თანხები.

ასლან საგანელიძემ მადლობა გადაუხადა ბეჟან კობახიძეს ამომწურავი ანგარიშისთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის 2024 წლის ბიუჯეტის პირველი კვარტლის შესრულების შესახებ ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:27; წინააღმდეგი: არცერთი;;

**გადაწყვიტეს:** შეფასდეს დამაკმაყოფილებლად ამბროლაურის მუნიციპალიტეტის 2024 წლის ბიუჯეტის პირველი კვარტლის შესრულების შესახებ ანგარიში.

სხდომის ოქმს სხდომის [Record-58 24.04.2024წ..wav](Record-58%2024.04.2024წ..wav) აუდიო ჩანაწერი CD დისკზე ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე